Tule sunnuntaina kaverikuvaan Sanomataloon - Kaupunki - Helsingin Sanomat
Sunnuntaina kannattaa napata ystävä mukaan ja tulla yhdessä Sanomatalon Mediatorille. Helsingin Sanomien valokuvaaja Sami Kerohttps://www.hs.fi/haku/?query=sami+kero kuvaa ystävänpäivän kunniaksi lukijoista kaverikuvia.
Sami Kero (KUVA: Juhani Niiranen)
Keron innoittajana ovat koulun kaverikuvat. Kuvaan sopii siis valmistautua samalla hartaudella ja jännityksellä kuin koulukuvaukseen.
Mediatorilla kuvaan pääsevät kuitenkin muutkin kuin koululaiset. Paikalle toivotaan kaikenikäisiä ystävyksiä ja kaveriporukoita, miehiä ja naisia.
Kaverikuvia otetaan kello 14–16.
Kuvattavat saavat kaverikuvasta itselleen digitaalisen version. Kuvat julkaistaan myös HS:n verkkosivuilla, ja osa päätyy lehteenkin. Kuvattavien on siksi oltava valmiita kertomaan nimensä HS:lle. Kuvaus ei maksa mitään.